text: मशहूर भारतीय शूटर हिना सिद्धू ने इस्लामी कट्टरपंथियों को करारा जवाब दिया है। ईरान में होने वाले एशियाई एयर गन शूटिंग चैंपियनशिप में आयोजकों ने महिला शूटरों के लिए हिजाब पहनने की शर्त लगाई थी। हिना ने यह कहते हुए चैंपियनशिप में खेलने से ही इनकार कर दिया कि वो इस शर्त को मानने को तैयार नहीं हैं। हिना सिद्धू वर्ल्ड नंबर वन पिस्टर शूटर रह चुकी हैं और उन्हें अर्जुन पुरस्कार भी मिल चुका है। हिना ने लंदन और रियो ओलंपिक में भी हिस्सा लिया था। उन्होंने कहा है कि एक महिला होने के नाते हिजाब पहनने जैसी दकियानूसी सोच को वो स्वीकार नहीं कर सकतीं। उन्होंने बताया कि मुझसे कहा गया था कि प्रतियोगिता के लिए सिर, कान और मुंह को ढंकना जरूरी होगा। जबकि शूटिंग जैसे खेल में ऐसी शर्तों की कोई जगह नहीं हो सकती।